Úrad vlády SR						  Na rokovanie vlády SR
Sekcia hospodárskej politiky					  dňa 17.10.2001
									  k číslu: 6893/2001
									  k bodu: 12

S t a n o v i s k o

k návrhu na zrušenie a zmenu rozhodnutia o privatizácii podniku ISTROCHEM, štátny podnik, Bratislava

I.

Materiál predkladá ministerka pre správu a privatizáciu národného majetku na základe žiadosti Fondu národného majetku SR.

V materiáli je predložený návrh, ktorý obsahuje žiadosť Fondu národného majetku SR (ďalej FNM SR) na zrušenie rozhodnutia prezídia FNM SR o priamom predaji 67 % podielu na základnom imaní spoločnosti Istrochem, a.s., Bratislava, na zmenu rozhodnutia o  spôsobe privatizácie majetku podniku Istrochem, š.p., Bratislava a na súhlas so spôsobom naloženia  s 91,63 % podielom akcií na základnom imaní spoločnosti Istrochem, a.s., Bratislava, ktoré prešli na FNM SR v dôsledku odstúpenia od zmluvy a  nezrealizovanej ponuky do kupónovej privatizácie.  

II.

Návrh nie je predmetom štandardného medzirezortného pripomienkového konania.

III.

Fond národného majetku SR má v súčasnosti na účte vedenom v Stredisku cenných papierov SR 3 921 102 ks akcií v menovitej hodnote 1000,-Sk za 1 ks akcie (t.j. 91,63 %-ná majetková účasť na podnikaní spoločnosti Istrochem, a.s., Bratislava),  ktoré má zámer predať priamym predajom záujemcovi, určenému na základe výberového konania. 

Porada ekonomických ministrov vlády SR prerokovala materiál 8.10.2001 a návrh vzala na vedomie. Vláde SR odporučila prerokovaný návrh schváliť.

Návrh uznesenia odporúčame upraviť:

časť A.:
-    znenie textu označiť ako odsek A.1.,
časť B.:
-	znenie textu označiť ako odsek B.1.,
-	posledný riadok odseku B.1 formulovať:
„... Rozhodnutie č.75/Z  sa mení v časti 3 a  týka sa spôsobu rozdelenia akcií.“,

časť „Dostanú“ formulovať:

Na vedomie: minister hospodárstva 
                       prezident prezídia Fondu národného majetku SR

Odporúčame, aj s prihliadnutím na záver rokovania Porady ekonomických ministrov vlády SR, aby vláda SR  schválila predložený návrh a  prijala návrh uznesenia s odporúčanými zmenami k časti jeho znenia.

Bratislava  12. 10. 2001